দেবপ্রয়াগে ভয়ঙ্কর দুর্ঘটনা, গাড়ি উল্টে ৩০০ মিটার গভীর খাদে পড়ে ডুবে গেল অলকানন্দায়

ওয়েবডেস্ক: দেবপ্রয়াগে (Devprayag)ভয়ঙ্কর সড়ক দুর্ঘটনা। অলকানন্দায় গাড়ি উল্টে একই পরিবারের পাঁচজন নিখোঁজ। এদের মধ্যে রয়েছে দুজন শিশু। হরিদ্বার (Haridwar) থেকে ধারিদেবী মন্দিরে যাচ্ছিলেন একটি পরিবার। গাড়িটি ৩০০ মিটার গভীর খাদে পড়ে অলকানন্দা (Alkananda) নদীতে ডুবে যায়।

দুর্ঘটনাটি ঘটেছে দেবপ্রয়াগ থানার অন্তর্গত বাদশা হোটেল সংলগ্ন এলাকায়। এদের মধ্যে ৫৫ বছর বয়সী অনিতাকে জীবিত উদ্ধার করা হয়েছে। তাঁকে গুরুতর আহত অবস্থায় উদ্ধার করে শ্রীনগরের বেস হাসপাতালে ভর্তি করা হয়েছে। দুর্ঘটনাগ্রস্ত গাড়িটি ছিল একটি থার এসইউভি, ছয়জন যাত্রী ছিলেন।

অনিতার বাড়ি মূলত চামোলি জেলায় হলেও বর্তমানে তিনি হরিদ্বারের রুরকিতে বসবাস করেন। অনিতার স্বামীর নাম মদন সিং। জানা গেছে, পরিবারটি হরিদ্বারের রুকরির বাসিন্দা।

अलकनंदा नदी में कार गिरी तो महिला पलटी हुई कार के ऊपर बैठकर जान बचाने की गुहार लगाती रही। यह हादसा
देवप्रयाग और कीर्तिनगर के बीच का है। कार सवार पांच लोगों में से इसी महिला को बचाया जा सका और बाक़ी की तलाश जाती है। #Uttarakhand #srinagar #kirtinagar pic.twitter.com/CGoUsdOEgu

— Ajit Singh Rathi (@AjitSinghRathi) April 12, 2025

আরও পড়ুন: তামিলনাড়ু সরকার বনাম তামিলনাড়ুর রাজ্যপাল মামলায় কড়া নির্দেশ দিল সুপ্রিম কোর্ট

প্রাথমিকভাবে জানা গেছে, চালক নিয়ন্ত্রণ হারিয়ে ফেলার কারণেই গাড়িটি খাদে গিয়ে অলকানন্দা নদীতে গিয়ে পড়ে। একটি এসইউভি গাড়িতে ছিলেন তারা। রাজ্য দুর্যোগ প্রতিক্রিয়া বাহিনী (SDRF) এবং স্থানীয় পুলিশ সহ উদ্ধারকারী দলগুলি দ্রুত ঘটনাস্থলে পৌঁছে অনুসন্ধান অভিযান শুরু করে।

দেবপ্রয়াগ থানার স্টেশন ইনচার্জ মহিপাল রাওয়াত জানিয়েছেন, নদীর প্রবল স্রোত ও দুর্গম পার্বত্য ভূখণ্ডের কারণে উদ্ধারকাজ ব্যাহত হচ্ছে, তবে তল্লাশি জোরকদমে চালানো হচ্ছে।

উত্তরাখণ্ড কর্তৃপক্ষ তীর্থযাত্রার মরশুমে পাহাড়ি এবং প্রায়শই ঝুঁকিপূর্ণ রাস্তায় বিপদের আশঙ্কার কথা চিন্তা করে চালকদের চরম সতর্কতা অবলম্বন করার আহ্বান জানিয়েছেন।